**Michelle Trachtenbergová** (angl. Michelle Christine Trachtenberg; \* 11. október 1985,New York, New York, USA) je americká herečka, známa z filmov ako *Špiónka Harriet* (1996), *Inšpektor Gadget* (1999), *Eurotrip* (2004), *Denník ľadovej princeznej* (2005), *Čierne Vianoce* (2006), *Znovu 17* (2009), *Sister Cities* (2016) a televíznych seriálov *Buffy, premožiteľka upírov* (1997 – 2003), *Gossip Girl* (2007 – 2012), *Mercy* (2009 – 2010).

Detstvo a mladosť
-----------------

Trachtenbergová sa narodila v New Yorku a je židovského pôvodu. Jej otec pochádza z Nemecka a matka z Ruska. Jej starí rodičia bývajú v Izraeli. Má staršiu sestru Irene. Trachtenbergová hovorí plynule po rusky.

Kariéra
-------

Trachtenbergová sa v televízii objavila už ako trojročná, v reklame na prací prostriedok Wisk. Neskôr sa objavila vo viacerých reklamách. Ďalej hosťovala vo viacerých televíznych seriáloch. Jej prelomová rola prišla v roku 1996, vo filme *Špiónka Harriet*.

Účinkovala aj v krátkodobom televíznom seriáli *Meego*, ktorý jej vyniesol cenu Young Artist Award. V roku 1999 hrala vo filme *Inšpektor Gadget* .

V roku 2000 získala rolu Dawn Summers vo televíznom seriáli *Buffy, premožiteľka upírov*, pričom v televíznom seriáli účinkovala až do jeho konca, v roku 2003. 

V roku 2004 hrala po boku hercov ako Joseph Gordon-Levitt a Elisabeth Shue vo filme *Tajomná pokožka*. V rovnakom roku si zahrala aj vo filme *Eurotrip*. Menšiu úlohu získala aj v televíznom seriáli *Six Feet Under*.

V roku 2005 hrala vo filme *Denník ľadovej princeznej* od spoločnosti Walt Disney Pictures. O rok neskôr, sa pripojila k hereckému obsadeniu filmu *Čierne Vianoce*, kde hrala po boku Katie Cassidy, Mary Elizabeth Winstead a Lacey Chabert. 

Od roku 2007 do roku 2012 účinkovala v televíznom seriáli *Gossip Girl*, kde stvárnila zápornú postavu menom Georgina Sparks. Postavu Georginy Sparks si zopakovala aj v rokoch 2021 a 2023, v rovnomennom seriáli, no s iným hereckým obsadením. V roku 2009 sa pripojila k hereckému obsadeniu televízneho seriálu *Mercy*. V rovnakom roku si zahrala aj vo filme *Znovu 17*, kde hrala po boku hercov ako Matthew Perry, Zac Efron a Leslie Mann.

V roku 2011 hrala po boku Anny Faris a Teresy Palmer vo filme *Noc je ešte mladá*. V roku 2013 hrala v televíznom filme *Vražda prezidenta Kennedyho*.

Od roku 2006 do roku 2018 príležitostne dabovala v televíznom seriáli *Robot Chicken* a v roku 2018 v televíznom seriáli *Human Kind Of*.

Súkromný život
--------------

V rokoch 2004 až 2006 bola vo vzťahu s kanadským hercom Shawnom Ashmoreom.

Iné projekty
------------

Externé odkazy
--------------

* Michelle Trachtenbergová v Internet Movie Database (po anglicky)
* Michelle Trachtenbergová v Česko-Slovenskej filmovej databáze

Zdroj
-----

*Tento článok je čiastočný alebo úplný preklad článku Michelle Trachtenberg na anglickej Wikipédii.*

| * z
* d
* u
Young Artist Award pre najlepšiu mladú herečku v celovečernom filme |
| --- |
| 1979 - 1989 | 
* Diane Lanová (1979)
* Diane Lanová (1980)
* Kristy McNichol (1981)
* Aileen Quinn (1982)
* Roxana Zal (1983)
* Molly Ringwald (1984)
* Meredith Salenger (1985)
* Laura Jacoby (1986)
* Lisa Bonet / Maia Brewton / Christa Denton / Lea Thompson (1987)
* Mayim Bialiková / Kristy Swanson / Hayley Taylor-Block (1988)
* Winona Ryder (1989)

 |
| 1990 - 1999 | 
* Robin Weisman (1990)
* Thora Birch (1991)
* Alisan Porter (1992)
* Thora Birch / Ariana Richardsová / Christina Vidal (1993)
* Anna Chlumsky (1994)
* Anna Chlumsky (1995)
* Michelle Trachtenbergová (1996)
* Mara Wilson (1997)
* Lindsay Lohanová / Jena Malonová (1998)
* Kimberly J. Brown (1999)

 |
| 2000 - 2009 | 
* Elizabeth Huett (2000)
* Scarlett Johanssonová / Emma Watsonová (2001)
* Alexa Vega (2002)
* Jenna Boyd (2003)
* Emmy Rossumová (2004)
* Dakota Fanningová (2005)
* Keke Palmer (2006)
* AnnaSophia Robbová (2007)
* Dakota Fanningová (2008)
* Abigail Breslin (2009)

 |
| 2010 - 2019 | 
* Hailee Steinfeldová (2010)
* Chloë Grace Moretzová (2011)
* Kathryn Newton / Quvenzhané Wallis (2012)
* Sophie Nélisse / Loreto Peralta (2013)
* Quvenzhané Wallis (2014)
* Quinn McColgan / Liv Southard (2015)
* Sofia Rosinsky (2016)
* Savannah Liles (2017)
* Chalet Lizette Brannan (2018)
* Lexy Kolker (2019)

 |

Autoritné údaje: